सामग्री: National Enquirer नावाच्या एका मासिकावर त्यांनी आरोप केला आहे, जे American Media Inc (AMI) प्रसिद्ध करतं. 

AMIने माझे खासगी मेसेज कसे मिळवले, यासाठी मी त्यांची चौकशी थांबवावी, म्हणून ते मला ब्लॅकमेल करू पाहत आहेत, असं बेझोस यांनी एका ब्लॉगवर सांगितलं.

गेल्या महिन्यात जेफ बेझोस आणि त्यांची पत्नी मॅकेन्झी यांनी घटस्फोटाची घोषणा केली होती. त्यानंतर काही तासांतच National Enquirerने बेझोस यांच्या विवाहबाह्य संबंधावर एक वृत्त प्रकाशित केलं होतं. यात त्यांचे काही खासगी मेसेजेसही होते. 

बीबीसीनं यासंबंधी AMIची बाजू जाणून घेण्याचा प्रयत्न केला, पण त्यांच्याकडून अद्याप काहीही प्रतिसाद मिळालेला नाही. 

बेझोस यांचं म्हणणं काय? 

गुरुवारी लिहिलेल्या एका ब्लॉगमध्ये बेझोस म्हणाले आहेत की त्यांच्या काही लोकांना AMIच्या प्रतिनिधींकडून धमकी आली, की जर त्यांनी AMIच्या वृत्तांकनासंबंधीची चौकशीची मागणी सोडली नाही तर त्यांचे आणि त्यांच्या प्रेयसीचे काही खासगी क्षणातले फोटो प्रसिद्ध केले जातील. टीव्ही होस्ट लॉरेन सँचेझ यांच्याशी बेझोस यांचे संबंध असल्याचं सांगितलं जातं. 

बेझोस यांनी लिहिलं की "याशिवाय "माझ्या प्रेमसंबंधांबाबत National Enquirerचं कव्हरेज राजकीयदृष्ट्या प्रेरित नव्हतं, असं चुकीचं वक्तव्य देण्यासाठी या मासिकाने मला सांगितलं होतं."

जेफ बेझोस आणि मॅकेन्झी

बेझोस यांनी त्यांच्या ब्लॉगमध्ये काही ईमेल्सचा उल्लेख केला आहे. यानुसार AMIच्या वकिलांनी म्हटलं आहे की "जर बेझोस हे कबुल करतात की या वृत्तांकनाचा राजकीय हेतू असल्याचे आरोप बिनबुडाचे आहेत, तर आम्ही त्यांचे खासगी फोटो प्रसिद्ध करणार नाही." 

"मी अशा दबावाला बळी पडणार नाही. त्यापेक्षा त्यांनी मला जे काही पाठवलं आहे, ते मी जसंच्या तसं प्रसिद्ध करतोय," असंही बेझोस म्हणाले. 

ट्रंप यांचा उल्लेख का?

पण या ब्लॉगमध्ये बेझोस यांनी सुरुवातीला AMIचा संबंध अमेरिकेचे राष्ट्राध्यक्ष डोनाल्ड ट्रंप यांच्याशी जोडला आहे. बेझोस हे अमेरिकेच्या 'वॉशिंगटन पोस्ट' वृत्तपत्राचेही मालक आहेत, जे ट्रंपविरोधी भूमिका घेण्यासाठी ओळखलं जातं.

"वॉशिंग्टन पोस्ट विकत घेतल्यामुळे मी काही शक्तिशाली लोकांशी वैर घेतलंय आणि यात डोनाल्ड ट्रंप यांचाही समावेश आहे, कारण ते AMIचे मालक डेव्हिड पेकर यांचे मित्र आहेत," असं बेझोस यांनी लिहिलं होतं. 

AMIनं नुकतंच मान्य केलं आहे की, राष्ट्राध्यक्षपदाच्या...\nमागील सामग्री खालीलप्रमाणे सारांशित केली जाऊ शकते:
एका मासिकाचे मालक माझ्या काही अयोग्य चित्रांसाठी मला ब्लॅकमेल करायचा प्रयत्न करत आहेत, असा आरोप जगातील सर्वांत श्रीमंत व्यक्ती आणि अॅमेझॉनचे संस्थापक जेफ बेझोस यांनी केला आहे.